**Vásárok és piacok**

**Üzemeltetési Szabályzata**

**1. A szabályzat alkalmazási köre**

1.1. Székesfehérvár Megyei Jogú Város Önkormányzata Székesfehérvár Megyei Jogú Város közigazgatási területén az alábbi vásárokat, piacokat (a továbbiakban együtt: piac) tartja fenn:

a) Városi Piac (Székesfehérvár, Palotai út 3.), amelyen belül élelmiszer-, zöldség- és virágpiac, valamint vasárnaponként régiségpiac és bolhapiac működik, továbbá

b) Iparcikk Piac (a Székesfehérvár, Halász utca - Horog utca - Selyem utca, valamint a Székesfehérvár, Horog utca - Selyem utca - Garázssor által határolt területen).

1.2. Jelen Üzemeltetési Szabályzatot kell alkalmazni az 1.1. pontban meghatározott piacokra, valamint a piacon értékesítő tevékenységet folytatókra, a piac területén tartózkodókra és a piacok üzemeltetőjére.

**2. A piacok fenntartása**

2.1. Az 1.1. pontban meghatározott piacokat Székesfehérvár Városgondnoksága Kft. (továbbiakban: Üzemeltető) üzemelteti. Az Üzemeltető

* meghatározza a piac házirendjét, melyet a piac területén kifüggeszt,
* biztosítja a piacok rendjét, az árusítás zavartalanságát,
* gondoskodik az üzletek, asztalok és árusítóhelyek sorszámozásáról,
* jól látható módon hirdetményben közzéteszi a piac nyitvatartási idejét, a bérleti díjak, helypénzek és egyéb díjak összegét, valamint a pótdíjak mértékét,
* beszedi a bérleti díjakat, helypénzeket, pótdíjakat és egyéb díjakat,
* rendkívüli nyitva tartásról tájékoztatja az érdekelteket és a lakosságot.

2.2. Az Üzemeltető által üzemeltetett piacok nyitva tartási rendjét az Üzemeltetési Szabályzat 1. melléklete tartalmazza. A nyitva tartási rendet – a piacon árusító személyek (a továbbiakban: árusok) előzetes tájékoztatása mellett – az Üzemeltető megváltoztathatja, ha a forgalom ezt megkívánja.

**3. A piacokon forgalomba hozható áruk köre**

3.1. A piacokon az értékesített termékre és az értékesítő helyre vonatkozó jogszabályi rendelkezéseknek és hatósági előírásoknak megfelelő termékértékesítés, továbbá vendéglátó-ipari, kölcsönző, megőrző, mutatványos, valamint helyben végezhető kereskedelmi, szolgáltató és javítóipari tevékenység folytatható.

3.2. Gyűjtött vagy szedett gomba csak a Városi Piacon árusítható. Az Üzemeltető a Városi Piacon szakellenőr jelenlétét biztosítja, aki kiállítja a gombaértékesítési engedélyt, valamint ellenőrzi az értékesítést. A gombavizsgálat időpontjai (munkaszüneti napok kivételével):

Hétfő 06.00-12.00

 Kedd -

 Szerda 06.00-12.00

 Csütörtök 06.00-12.00

 Péntek 06.00-12.00

 Szombat 06.00-12.00

 Vasárnap -

**4. A piacokon történő árusítás fajtái**

4.1. A Városi Piacon árusítani üzletben, asztalnál, valamint árusítóhelyiségben lehetséges.

4.2. Az Iparcikk Piacon árusítani árusítóhelyen lehetséges.

4.3. Az üzletek, árusítóhelyiségek bérleti szerződés megkötését követően használhatók.

4.4. Az asztalok és az árusítóhelyek

a) bérleti szerződés megkötését vagy

b) helypénz megfizetését

követően használhatók.

**5. Az üzletekre vonatkozó bérleti szerződéssel kapcsolatos általános szabályok**

5.1. Az üzletekre határozott időre, legfeljebb 3 évre köthető bérleti szerződés.

5.2. Az Üzemeltető a bérleti szerződést – a 6.10. pontban foglalt kivétellel – pályázati eljárás lefolytatását követően köti meg a bérlővel.

5.3. A bérlő az üzlet használatáért bérleti díjat, rezsit, továbbá a 2. mellékletben meghatározott összegű hulladékszállítási díjat köteles fizetni.

5.4. A bérlő az üzletet nem adhatja albérletbe. A bérleti jogviszony nem ruházható át és nem örökölhető.

5.5 Amennyiben a szerződés érvényességi időtartama alatt Bérlő meghal vagy bizonyíthatóan, nyomós ok (pl. baleset, súlyos betegség) miatt huzamos ideig akadályoztatva van tevékenysége gyakorlásában, a bérleti jog – legfeljebb a szerződésben rögzített határozott időtartam végéig - Bérlő közeli hozzátartozójára átruházható. Bérleti jog átruházására csak Bérbeadóhoz előzetesen írásban benyújtott kérvény alapján, a megfelelő, legalább teljes bizonyító erejű magánokiratba foglalt dokumentumok becsatolásával van lehetőség.

5.6. A bérlő az üzletben átalakítást, a beépített eszközök áthelyezését, illetve bármilyen változtatást csak az Üzemeltető előzetes írásbeli hozzájárulásával végezhet. Az Üzemeltető hozzájárulása nem mentesít az adott tevékenységre jogszabály által előírt hatósági engedély vagy egyéb hozzájárulás beszerzése alól.

5.7. A bérlő a bérleti szerződés megszűnésekor köteles az üzletet kiüríteni, és tisztán, legalább az eredeti állapotának megfelelő állapotban, berendezéseivel és eszközeivel együtt átadni az Üzemeltetőnek.

5.8. A piac területén lévő büfék és raktárok bérletére az üzletekre vonatkozó szabályokat kell alkalmazni.

**6. Az üzletekre vonatkozó pályázati eljárás szabályai**

6.1 Az Üzemeltető a nem bérelt üzletek bérbeadására az üzlet bérleti szerződésének lejárta előtt legalább 2 hónappal pályázatot ír ki.

6.2. A pályázati felhívás tartalmazza:

* a megpályázható üzlet sorszámát,
* a bérleti szerződés időtartamát,
* a bérleti díj minimális összegét és fizetési feltételeit,
* a pályázat benyújtásának módját, helyét, határidejét,
* a pályázati eljárás lefolytatásának szabályait,
* a licittárgyalás megtartásának helyét, időpontját.

6.3. A pályázati felhívás kifüggesztéséről és megjelenéséről az Üzemeltető gondoskodik.

6.4. A pályázatokat írásban, zárt borítékban kell benyújtani a Székesfehérvár Városgondnoksága Kft – Piacfelügyelőség részére. A borítékon fel kell tüntetni a megpályázott üzlet sorszámát.

6.5. A pályázatnak tartalmaznia kell:

* a pályázó nevét és címét,
* az értékesíteni kívánt termékkör megnevezését,
* az árusításra jogosító dokumentum megnevezését és számát.

6.6. A pályázat érvénytelen, ha

 a) a pályázati határidőn túl érkezett vagy

 b) nem tartalmazza a 6.5. pontban felsorolt, az Üzemeltető által a pályázati felhívásban konkrétan meghatározott kötelező tartalmi elemeket.

6.7. Amennyiben egy üzletre több érvényes pályázat érkezik, licittárgyalásra kerül sor, melyet az Üzemeltető a pályázati felhívásban meghatározott időpontban bonyolít le.

6.8. Az üzletek bérleti díjának minimális összegét a 2. melléklet tartalmazza. Amennyiben az üzletre több érvényes pályázat érkezett, a konkrét üzletért fizetendő bérleti díj összege az adott üzletre érvényes pályázatot benyújtott pályázók között licittárgyalás útján kerül meghatározásra.

6.9. Amennyiben egy üzletre nem érkezett érvényes pályázat, az Üzemeltető a bérleti díj minimális összegét a következő pályázati kiírásban legfeljebb 50 %-kal alacsonyabb összegben is meghatározhatja.

6.10. Jelen szabályzat hatályba lépésekor bérleti szerződéssel rendelkezők pályázati eljárás lefolytatása nélkül, legfeljebb 3 évig tartó, határozott idejű bérleti szerződést köthetnek az általuk 2015. évben bérelt üzletre, feltéve, hogy a bérleti szerződés megkötésekor a bérleti szerződés időtartamától függően évente 1 havi bérleti díjnak megfelelő összegű foglalási díjat biztosítékként fizetnek meg.

6.11. Az Üzemeltető a pályázati eljárás során az alábbi kedvezményeket alkalmazza:

- székesfehérvári székhellyel rendelkezők 10% bérleti díj-kedvezményben részesülnek, melynek beszámítása a licittárgyalás során történik,

- a már bérleti joggal rendelkezők 10% bérleti díj-kedvezményben részesülnek, melynek beszámítása a licittárgyalás során történik.

6.12. A pályázati eljárás során az Üzemeltető előnyben részesítheti azokat, akik

- vállalják, hogy Fejér megyében termesztett vagy előállított termékeket értékesítenek;

- olyan terméket értékesítenek, amelyet a piacon más nem árusít.

6.13. A pályázat kiírásakor az adott üzletre bérleti szerződéssel nem rendelkező személlyel kötött bérleti szerződésben az Üzemeltető kauciót köt ki. A kaució mértéke a bérleti szerződés tartamától függően évenként két hónap bérleti díjnak megfelelő összeg. A kauciót a bérleti szerződés megkötésekor egy összegben kell megfizetni.

**7. Az árusítóhelyiségekre (virágos pavilonok) vonatkozó bérleti szerződéssel kapcsolatos általános szabályok**

7.1 Az árusítóhelyiségekre határozott időre, legfeljebb 1 évre köthető bérleti szerződés.

7.2 Az Üzemeltető a bérleti szerződést pályázati eljárás lefolytatását követően köti meg a bérlővel.

7.3 A bérlő az árusítóhelyiség használatáért bérleti díjat, egyéni villamos mérőóra felszerelése esetén saját fogyasztást, továbbá a 2. mellékletben meghatározott összegű hulladékszállítási- és vízhasználati díjat köteles fizetni.

7.4 A bérlő az árusítóhelyiséget nem adhatja albérletbe. A bérleti jogviszony nem ruházható át és nem örökölhető.

7.5 Amennyiben a szerződés érvényességi időtartama alatt Bérlő meghal vagy bizonyíthatóan, nyomós ok (pl. baleset, súlyos betegség) miatt huzamos ideig akadályoztatva van tevékenysége gyakorlásában, a bérleti jog – legfeljebb a jelen szerződésben rögzített határozott időtartam végéig - Bérlő közeli hozzátartozójára átruházható. Bérleti jog átruházására csak Bérbeadóhoz előzetesen írásban benyújtott kérvény alapján, a megfelelő, legalább teljes bizonyító erejű magánokiratba foglalt dokumentumok becsatolásával van lehetőség.

7.6 A bérlő az árusítóhelyiségben átalakítást, bármilyen változtatást csak az Üzemeltető előzetes írásbeli hozzájárulásával végezhet. Az Üzemeltető hozzájárulása nem mentesít az adott tevékenységre jogszabály által előírt hatósági engedély vagy egyéb hozzájárulás beszerzése alól.

7.7 A bérlő a bérleti szerződés megszűnésekor köteles az árusítóhelyiséget kiüríteni, és tisztán, legalább az eredeti állapotának megfelelő állapotban, berendezéseivel együtt átadni az Üzemeltetőnek.

**8. Az árusítóhelyiségekre vonatkozó pályázati eljárás szabályai**

8.1. Az Üzemeltető a nem bérelt árusítóhelyiségek bérbeadására azok bérleti szerződésének lejárta előtt legalább 2 hónappal pályázatot ír ki.

8.2. A pályázati felhívás tartalmazza:

* a megpályázható árusítóhelyiség sorszámát,
* az árusítóhelyiség méretét,
* a bérleti díj minimális összegét és fizetési feltételeit,
* a pályázat benyújtásának módját, helyét, határidejét,
* a pályázati eljárás lefolytatásának szabályait,
* a licittárgyalás megtartásának helyét és időpontját.

8.3. A pályázati felhívás kifüggesztéséről és megjelenéséről az Üzemeltető gondoskodik.

8.4. A pályázatokat írásban, zárt borítékban kell benyújtani a Székesfehérvár Városgondnoksága Kft. – Piacfelügyelőség részére. A borítékon fel kell tüntetni a megpályázott árusítóhelyiség sorszámát.

8.5. A pályázatnak tartalmaznia kell:

- a pályázó nevét és címét,

- az értékesíteni kívánt termékkör megnevezését,

- a tevékenység folytatására jogosító engedély másolatát

- őstermelőnek be kell nyújtania az őstermelő gazdaságának bemutatását, termesztés körülményeit, termesztett növények fajtáját is.

8.6. A pályázat érvénytelen, ha

 a) a pályázati határidőn túl érkezett

 b) nem tartalmazza a 8.5. pontban felsorolt, az Üzemeltető által a pályázati felhívásban konkrétan meghatározott kötelező tartalmi elemeket.

8.7. Amennyiben egy árusítóhelyiségre több érvényes pályázat érkezik, licittárgyalásra kerül sor, melyet az Üzemeltető a pályázati felhívásban meghatározott időpontban bonyolít le.

8.8. Az árusítóhelyiségek bérleti díjának minimális összegét a 2.sz. melléklet tartalmazza. Amennyiben az adott árusítóhelyiségre több érvényes pályázat érkezett, a helyiségért fizetendő bérleti díj összege az érvényes pályázatot benyújtott pályázók között licittárgyalás útján kerül meghatározásra.

8.9. Amennyiben egy árusítóhelyiségre nem érkezett érvényes pályázat, az Üzemeltető a bérleti díj minimális összegét a következő pályázati kiírásban legfeljebb 50 %-kal alacsonyabb összegben is meghatározhatja.

8.10. Az Üzemeltető a pályázati eljárás során az alábbi kedvezményeket alkalmazza:

- székesfehérvári székhellyel rendelkezők 10% bérleti díj-kedvezményben részesülnek, melynek beszámítása a licittárgyalás során történik,

- a már bérleti joggal rendelkezők 10% bérleti díj-kedvezményben részesülnek, melynek beszámítása a licittárgyalás során történik.

8.11. A pályázati eljárás során az Üzemeltető előnyben részesítheti azokat, akik

- vállalják, hogy Fejér megyében termesztett vagy előállított termékeket értékesítenek;

- olyan terméket értékesítenek, amelyet a piacon más nem árusít.

8.12. A pályázat kiírásakor az adott árusítóhelyiségre bérleti szerződéssel nem rendelkező személlyel kötött bérleti szerződésben az Üzemeltető kauciót köt ki. A kaució mértéke évi két hónap bérleti díjnak megfelelő összeg. A kauciót a bérleti szerződés megkötésekor egy összegben kell megfizetni.

**9. Az asztalokra vonatkozó bérleti szerződéssel kapcsolatos általános szabályok**

9.1. Az asztalokra határozott időre, legfeljebb 1 évre köthető bérleti szerződés.

9.2. Az Üzemeltető a bérleti szerződést pályázati eljárás lefolytatását követően köti meg a bérlővel.

9.3. A bérleti szerződésben rögzítésre kerül, hogy az asztalt a bérlő hétfőtől szombatig használhatja. A bérlő az asztalt nem adhatja albérletbe, az asztal használatát másnak nem engedheti át, és az asztal bérleti joga nem örökölhető.

9.4. Az asztalbérlő az asztal bérleti díján felül a 2. mellékletben meghatározott áramdíjat és hulladékszállítási díjat köteles fizetni.

9.5. A bérlő a bérleti szerződés megszűnésekor köteles az asztalt tisztán, legalább az eredeti állapotának megfelelő állapotban átadni az Üzemeltetőnek.

**10. Az asztalokra vonatkozó pályázati eljárás szabályai**

10.1. Az Üzemeltető a nem bérelt asztalok bérbeadására az asztal bérleti szerződésének lejárta előtt legalább 2 hónappal pályázatot ír ki.

10.2. A pályázati felhívás tartalmazza:

* a megpályázható asztal sorszámát,
* az asztal méretét,
* a bérleti díj minimális összegét és fizetési feltételeit,
* a pályázat benyújtásának módját, helyét, határidejét,
* a pályázati eljárás lefolytatásának szabályait,
* a licittárgyalás megtartásának helyét és időpontját.

10.3. A pályázati felhívás kifüggesztéséről és megjelenéséről az Üzemeltető gondoskodik.

10.4. A pályázatokat írásban, zárt borítékban kell benyújtani Székesfehérvár Városgondnoksága Kft – Piacfelügyelőség részére. A borítékon fel kell tüntetni a megpályázott asztal sorszámát.

10.5. A pályázatnak tartalmaznia kell:

- a pályázó nevét és címét,

- az értékesíteni kívánt termékkör megnevezését,

- a tevékenység folytatására jogosító engedély másolatát

- őstermelőnek be kell nyújtania az őstermelő gazdaságának bemutatását, termesztés körülményeit, termesztett növények fajtáját is.

10.6. A pályázat érvénytelen, ha

 a) a pályázati határidőn túl érkezett

 b) nem tartalmazza a 10.5. pontban felsorolt, az Üzemeltető által a pályázati felhívásban konkrétan meghatározott kötelező tartalmi elemeket.

10.7. Amennyiben egy asztalra több érvényes pályázat érkezik, licittárgyalásra kerül sor, melyet az Üzemeltető a pályázati felhívásban meghatározott időpontban bonyolít le.

10.8. Az asztalok bérleti díjának minimális összegét a 2. melléklet tartalmazza. Amennyiben az asztalra több érvényes pályázat érkezett, a konkrét asztalért fizetendő bérleti díj összege az adott asztalra érvényes pályázatot benyújtott pályázók között licittárgyalás útján kerül meghatározásra.

10.9. Amennyiben egy asztalra nem érkezett érvényes pályázat, az Üzemeltető a bérleti díj minimális összegét a következő pályázati kiírásban legfeljebb 50 %-kal alacsonyabb összegben is meghatározhatja.

10.10. Az Üzemeltető a pályázati eljárás során az alábbi kedvezményeket alkalmazza:

- székesfehérvári székhellyel rendelkezők 10% bérleti díj-kedvezményben részesülnek, melynek beszámítása a licittárgyalás során történik,

- a már bérleti joggal rendelkezők 10% bérleti díj-kedvezményben részesülnek, melynek beszámítása a licittárgyalás során történik.

10.11. A pályázati eljárás során az Üzemeltető előnyben részesítheti azokat, akik

- vállalják, hogy Fejér megyében termesztett vagy előállított termékeket értékesítenek;

- olyan terméket értékesítenek, amelyet a piacon más nem árusít.

10.12. A pályázat kiírásakor az adott asztalra bérleti szerződéssel nem rendelkező személlyel kötött bérleti szerződésben az Üzemeltető kauciót köt ki. A kaució mértéke két hónap bérleti díjnak megfelelő összeg. A kauciót a bérleti szerződés megkötésekor egy összegben kell megfizetni.

**11. Helypénz megfizetése mellett igénybe vehető asztalok és árusítóhelyek**

11.1. Helypénzt kell fizetni

a) hétfőtől szombatig azon asztalok és árusítóhelyek igénybevétele esetén,

aa) amelyek bérbeadására nem került sor, vagy

ab) amelyek bérlője reggel 7 óráig nem foglalja el az általa bérelt asztalt vagy árusítóhelyet,

ac) amelyekre vonatkozó bérleti szerződés megszűnt, és a bérbeadására pályázat kiírására még nem került sor;

b) vasárnap valamennyi asztal és árusítóhely igénybevétele esetén,

c) a piac területén elhelyezett áru vagy egyéb dolog által elfoglalt terület után, amennyiben azt nem a bérleti szerződéssel rendelkező árusítóhelyen vagy a helypénzjeggyel megváltott helyen tárolják.

11.2. A helypénz mértékét a 2. melléklet tartalmazza.

11.3. A helypénz összege az asztal, az árusítóhely vagy áruval vagy egyéb dologgal elfoglalt hely alapterületének és a helypénz mértékének szorzata. A helypénz szempontjából minden megkezdett négyzetméter egésznek számít.

11.4. A helypénzt a helypénzbeszedéssel megbízott személy részére kell megfizetni, aki a kifizetésről folyószámmal, értékjelzéssel, napi keltezéssel ellátott helypénzjegyet vagy számlát köteles adni.

11.5. A megváltott helypénzjegyet vagy számlát a helyhasználó az árusítás egész ideje alatt köteles megőrizni és ellenőrzés alkalmával felmutatni. Aki a helypénzjegyet felmutatni nem tudja, köteles új helypénzjegyet váltani.

11.6. A napi helyhasználat megszűnik

a) a nyitvatartási idő végén, illetve

b) ha a helyhasználó a helyet a nyitvatartási idő végét megelőzően végleges jelleggel elhagyja.

A b) pontban foglalt esetben az Üzemeltető a helyet ismét használatba adhatja az egész napra megállapított helypénz megfizetése ellenében.

11.7. A helypénzjegy illetve számla másra nem ruházható át.

11.8. Amennyiben a bérlő vagy a helyhasználó az általa bérelt vagy helypénz megfizetése mellett igénybe vett területnél nagyobb területet foglal el e területre vonatkozó helypénz megfizetése nélkül, a bérleti díj vagy helypénz megfizetése nélkül elfoglalt terület után pótdíjat köteles fizetni.

11.9. A pótdíj mértéke a helypénz megfizetése nélkül igénybe vett terület után megállapított helypénz összegének háromszorosa.

11.10. A helyhasználat megszűnésekor az árus az asztalt vagy az árusítóhelyet köteles kiürítve, tisztán, sértetlen állapotban az Üzemeltetőnek átadni.

**12. Az őstermelőkre vonatkozó külön szabályok**

12.1. Az Üzemeltető a piacok meghatározott részét az őstermelők számára tartja fenn.

12.2. Az őstermelők számára biztosított területeken csak az jogosult árusítani, aki rendelkezik adóévre érvényesített őstermelői igazolvánnyal (az igazolvány csak az értékesítési betétlappal együtt érvényes), valamint a szükséges hatósági igazolásokkal. Az őstermelői igazolvány, valamint az ahhoz szükséges adatnyilvántartó lap bemutatása a szerződéskötés, valamint a helypénz megfizetése előtt kötelező.

12.3. A mezőgazdasági őstermelői igazolvánnyal rendelkező személy kizárólag a saját gazdaságában előállított terméket árusíthat.

12.4. Amennyiben a bérleti szerződéssel rendelkező őstermelő nem olyan terméket árusít, mint amelyre az őstermelői igazolványa alapján jogosult, és nem tudja igazolni a termék származását, az Üzemeltető írásban felszólítja, hogy kizárólag az őstermelői igazolványában foglalt terméket árusíthat, illetve felhívja a figyelmét arra, hogy amennyiben a továbbiakban nem az őstermelői igazolványában foglaltaknak megfelelő árut árusít, az Üzemeltető a szerződést azonnali hatállyal felmondja.

12.5. Amennyiben az őstermelő helypénzjegy megfizetését követően nem olyan terméket árusít, mint amelyre az őstermelői igazolványa alapján jogosult, és nem tudja igazolni a termék származását, az Üzemeltető piacon jelen lévő képviselője felszólítja az őstermelőt, hogy kizárólag az őstermelői igazolványában foglaltaknak megfelelő terméket árusíthat.

**13. Általános üzemeltetési szabályok**

13.1. Asztalbérleti szerződéssel rendelkezők reggel 5 óra és 7 óra közötti időben foglalhatják el a helyüket.

13.2. A helypénz megfizetése mellett igénybe vett asztalokat és árusítóhelyeket az árusok az árusított cikkek szerint kijelölt helyen, az érkezés sorrendjében választhatják ki.

13.3. 2016. január 01-től a piac nyitva tartási rendje az alábbi:

munkanapokon 06:00-15:00 közötti időben, szombaton 06:00-14:00 óra között köteles minden üzlet, árusítóhelyiség bérlője nyitva tartani. Amennyiben a bérlő nem tartja be a nyitvatartási rendet, az Üzemeltető a bérleti szerződést azonnali hatállyal felmondhatja.

 .

13.4. A 13.3. pontban meghatározott kötelező nyitva tartástól – az Üzemeltetővel történt előzetes egyeztetés és az Üzemeltető írásbeli engedélye alapján – havi szinten maximum 20% mértékben el lehet térni. A kötelezőtől eltérő nyitva tartás nem befolyásolhatja hátrányosan a vásárlók folyamatos kiszolgálását.

13.5. A bérelt asztal vagy árusítóhely jogosulatlan elfoglalása esetén az árusítást azonnal meg kell szüntetni.

13.6. Az árufeltöltésre kijelölt terület árubeszállítás és kipakolás céljából történő használata az 1. mellékletben meghatározott időszakban legfeljebb egy óra időtartamban ingyenes. Az árufeltöltésre kijelölt terület az 1. mellékletben meghatározott időszakban egy óra időtartamon túl, valamint az 1. mellékletben meghatározott időszaktól eltérő időszakban csak a 2. mellékletben meghatározott díj megfizetése esetén használható.

13.7. Az üzletek, asztalok, árusítóhelyiségek és árusítóhelyek rendeltetésszerű használatáról és a kulturált kereskedés feltételeiről az árus köteles gondoskodni.

13.8. Amennyiben az árus az egymást követő napokon nem árusít, a termékeit a piac területéről az árusítás befejeztével köteles elszállítani. Amennyiben az árus a termékeit az asztalnál vagy az árusítóhelyen hagyja, rá is vonatkozik a 13.3. pontban meghatározott kötelező nyitvatartási idő.

14.

14.1. Az árusok kötelesek cégtáblájukat jól látható helyre elhelyezni.

14.2. A piacokon kizárólag érvényes hitelesítésű mérleget, súlyt vagy egyéb mérőeszközt szabad használni.

14.3. Az árus az áru eredetéről, minőségéről, mennyiségéről és áráról az ellenőrzésre jogosultnak felvilágosítást köteles adni. Az áru eredetét az erre alkalmas okirattal kell bizonyítani annak az árusítónak, akit erre jogszabály kötelez.

14.4. Az árus köteles az áru fogyasztói árát jól látható módon feltüntetni.

14.5. A piac területén az asztalokat és az árut úgy kell elhelyezni, hogy a közlekedést ne akadályozzák.

14.6. A közlekedési és menekülési útvonalakat göngyöleggel, áruval eltorlaszolni, a közlekedést és vásárlást bármely módon akadályozni tilos.

14.7. A piacon lévő üzleteket, egyéb építményeket, asztalokat, berendezési tárgyakat, gépeket megrongálni, helyéről eltávolítani tilos.

14.8. A piac területén kézikocsit, targoncát, göngyöleget és egyéb eszközt elhelyezni csak az Üzemeltető által kijelölt helyen, helypénz megfizetését követően szabad.

14.9. A piacok területére járművel a piac nyitvatartási ideje alatt behajtani tilos.

14.10. A piacok területére vakvezető kutya kivételével állatot bevinni szigorúan tilos.

14.11. A piacok területén élő állat nem forgalmazható.

14.12. A piacok területén nagybani árusítás tilos.

15.

15.1. Az árusítás során be kell tartani a jogszabályi előírásokat, különösen az árusító helyre, az árusítást végző személyre és az árusított termékre vonatkozó kereskedelmi, közegészségügyi, állat- és növény egészségügyi, valamint köztisztasági előírásokat.

15.2. A piacokon kifüggesztett tűzrendészeti követelmények betartása a piac területén mindenkire nézve kötelező. A piacok egész területén tilos a dohányzás! Az előírások megszegőivel szemben a Házirendben meghatározottak alapján kell fellépni.

15.3. Az Üzemeltető a piacok területén az elsősegélynyújtó helyet jól látható helyen és módon jelzi.

15.4. Az árus a piac területén okozott kárért, balesetért a polgári jog szabályai szerint felelős.

**16. Az Iparcikk Piacra vonatkozó külön rendelkezések**

16.1. Az Iparcikk Piac területén az árusítóhelyeket az Üzemeltető pályázati eljárás lefolytatása nélkül adja bérbe. Az árusítóhelyek kiosztásakor előnyt élveznek az Iparcikk Piacon hosszabb kereskedői múlttal-, valamint székesfehérvári székhellyel rendelkező kereskedők.

16.2. Az Iparcikk Piacon folyamatos bérlőnek minősül, aki a bérleti szerződést teljes évre (január 1-jétől december 31-ig) köti meg.

16.3. Az Iparcikk Piacon időszakos bérlőnek minősül, aki a bérleti szerződést január 1-jét követő kezdő időponttól köti meg.

16.4. Az Iparcikk Piacon a bérlő a bérleti szerződésben meghatározott területnél nagyobb terület használatáért (túlpakolásért) külön díjat köteles fizetni.

16.5. Az Iparcikk Piacon alkalmazandó bérleti díjak mértékét, a túlpakolás díját és a helypénz mértékét a 2. melléklet határozza meg.

16.6. A bérleti díj összege – a 14.7. pontban foglalt kivétellel – a bérleti szerződésben meghatározott terület és a 2. mellékletben az adott bérlőre meghatározott bérleti díj mértékének szorzata.

16.7. Sarokhely esetén a bérleti szerződésben meghatározott terület nagyságát 2,5 m2-rel növelni kell, és a bérleti díj számításánál e megnövelt területmértéket kell alapul venni.

16.8. A bérleti díjat havonta előre kell fizetni, a bérleti szerződésben meghatározott feltételek szerint.

16.9. Árusítósátrat vagy pavilont – ideiglenes jelleggel is – csak az Üzemeltető előzetes hozzájárulásával lehet felállítani.

**17. A piac tisztán tartása**

17.1. A piac területének folyamatos tisztán tartásáról, takarításáról, a hulladék anyagok tárolására szolgáló gyűjtők, tárolók karbantartásáról, azok célszerű használatáról, a rágcsáló- és rovarirtásról az Üzemeltető gondoskodik.

17.2. Az árusok a keletkező hulladékot kötelesek szelektíven szétválogatva gyűjteni, és az árusítás befejezése után az Üzemeltetőnek átadni.

A papírgöngyöleget összekötve kell tárolni az elszállításig.

Az árusok az asztalokat és árusítóhelyeket a napi árusítás befejezése után tisztán kötelesek elhagyni.

17.3. A piac területét, építményeit – beleértve az árusítóasztalokat, berendezési tárgyakat, gépeket – beszennyezni, hulladékot elszórni tilos.

**18. Rendfenntartással kapcsolatos rendelkezések**

 18.1. A piacok területén botrányos magatartást elkövető személyeket az Üzemeltető jogosult eltávolíttatni.

 Az Üzemeltető a Házirend szabályait be nem tartó személyt a piac területéről kitilthatja.

18.2. A piacokon engedély nélkül elhelyezett pavilont, sátrat, asztalt vagy egyéb tárgyat az Üzemeltető a piac területéről a tulajdonos költségére eltávolíthatja és a be nem fizetett bérleti díj, helypénz vagy a túlpakolás díjának megfizetéséig visszatarthatja.

18.3. A piac rendjét, a forgalomba hozott termékekre vonatkozó előírások megtartását a jogszabályokban arra jogosult hatóságok, különösen a Jegyző, az állategészségügyi, az élelmiszerellenőrzési, a fogyasztóvédelmi, valamint a minőségellenőrzési hatóságok ellenőrzik.

19.

Jelen üzemeltetési szabályzat 2016. március 01 napjától alkalmazandó.

**1. melléklet**

**A piacok nyitvatartási ideje**

**1. Városi piac**

8000 Székesfehérvár, Palotai út 3.

**Nyitvatartási idő (munkaszüneti napok kivételével):**

**hétfő** 06-15 óra között

**kedd** 06-15 óra között

**szerda** 06-15 óra között

**csütörtök** 06-15 óra között

**péntek** 06-15 óra között

**szombat** 06-14 óra között

**vasárnap** 06-12 óra között

**Általános árubeszállítás**:

 vasárnap és munkaszüneti nap kivételével minden nap 8 óráig.

**Virágos beszállítás**:

 hétfőn és csütörtökön 15-18 óráig

**2. Iparcikk Piac**

a Székesfehérvár, Halász utca - Horog utca - Selyem utca, valamint a Székesfehérvár, Horog utca - Selyem utca - Garázssor által határolt területen

**Nyitvatartási idő:**

**hétfő** -

**kedd** -

**szerda** 06-15 óra között

**csütörtök** -

**péntek** -

**szombat** 06-15 óra között

**vasárnap** -

A piac területét 15.30-ig minden kereskedő köteles elhagyni.

**Árubeszállítás:**

 5 óra és 7:30 között

**Rendkívüli nyitva tartás:**

 december 24-ét megelőző 10 napban tartható

**2. melléklet**

**A bérleti díjak minimális összege és a helypénz mértéke**

**1. Városi Piac**

**1. Az üzletek, pavilonok bérleti díjának minimális összege:**

|  |  |
| --- | --- |
| **Földszinti üzletek** | **Nettó ár (Ft/m2/hó)** |
| Üzlet 038-043 (virágos – első) | *3 800 Ft* |
| Üzlet 044-046 (virágos – belső)  | *3 250 Ft* |
| Üzlet 001-015 (élelmiszer – első) | *3 500 Ft* |
| Üzlet 016-037 (élelmiszer – belső) | *3 100 Ft* |
| Iparcikk- egyéb üzlet | *3 250 Ft* |
| Tejes, halas üzlet | *3 200 Ft* |
| Pavilon | *3.000 Ft* |
| Pavilon (virágos kereskedők részére) | *3.800 Ft* |
| **Galéria szint** | **Nettó ár (Ft/m2/hó)** |
| Üzlet 1-45 | *2 000 Ft* |
| Büfé | *2 800 Ft* |
| Raktár | *1 500 Ft* |

|  |  |
| --- | --- |
| **Hulladékszállítás díja** | **Bruttó ár (Ft/hó)** |
| Üzlet/ pavilon  | *1.000 Ft* |
| Zöldséges, virágos üzlet/ pavilon esetén |  |
| 0-10 m2  | *1.000 Ft* |
| 11-20 m2  | *2.000 Ft* |
| 21-30 m2  | *3.000 Ft* |
| 31-40 m2  | *4.000 Ft* |
| **Vízhasználat díja** |  **(m3/hó)** |
| Virágos és egyéb pavilon esetén |  |
| 0-10 m2  | *1* |
| 11-20 m2  | *2* |
| 21-30 m2  | *3* |
| 31-40 m2  | *4* |

**2. Az asztalok bérleti díjának minimális összege:**

|  |  |
| --- | --- |
| **Asztalok** | **Nettó ár (Ft/m2/hó)** |
| Őstermelői asztalok | *2 800 Ft* |
| Vágott baromfiárusító asztalok | *3 700 Ft* |
| Kereskedelmi asztalok | *5 600 Ft* |

A fősorokon lévő őstermelői asztalokkal rendelkezőknek bruttó: 2.500,-Ft/hó felárat kell fizetni.

Az asztalbérlettel rendelkezők bruttó:1000 Ft/hó áramdíjat kötelesek fizetni.

Hulladékszállítás díja asztal esetén bruttó: 1000 Ft/hó/asztal.

**3. A helypénz mértéke**

|  |  |
| --- | --- |
| **Helypénz** | **Bruttó ár (Ft/m2/nap)** |
| Őstermelői asztal (1 m2) |  *600 Ft* |
| Őstermelői asztal minden további m2 | *1 800 Ft* |
| Csarnok melletti asztal |  *600 Ft* |
| Őstermelői asztalok mellé/mögé kirakodás |  *600 Ft* |
| Asztal igénybevétele bolhapiac idején |  *600 Ft* |
| Szezonális termékek (fenyő, dinnye, koszorú) árusítása | *840 Ft* |

**4. A piachoz tartozó parkoló és áruszállításra- és feltöltésre kijelölt terület használatáért fizetendő díj:**

|  |  |
| --- | --- |
| személygépkocsi | *12 000 Ft/hó* |
| tehergépkocsi | *35 000 Ft/hó* |
| Csak szombati parkolások esetén | *10 000 Ft/hó* |
| Parkolás napijeggyel  | *1.200,- Ft/ óra* |
| Napi beállás | *5.000,-Ft/nap* |

5. Ideiglenes árusításra kijelölt területen történő árusítás (palánta, szezonális) bruttó: 40 000 Ft/ 2m2

6. Ideiglenes árusításra kijelölt területen történő árusítás (mindenszenteki, halottak napi)

 bruttó: 65 000 Ft/2m2/10 nap

**2. Iparcikk Piac**

Az Iparcikk Piacon lévő árusítóhelyek és egyéb területek igénybevételéért fizetendő díjak összege

|  |  |
| --- | --- |
| **Árusítóhely típusa** | **Nettó ár (Ft/m2/nap)** |
| Folyamatos bérlő által fizetendő bérleti díj | *142 Ft* |
| Időszakos bérlő által fizetendő bérleti díj | *256 Ft* |
| Túlpakolás díja | *95 Ft* |
| Helypénz | *425 Ft* |
| Büfék által elfoglalt terület | *142 Ft* |

|  |  |
| --- | --- |
| **Egyéb területek** | **Nettó ár (Ft/gépjármű/nap)** |
| Gépjármű elhelyezés 2.5 t-ig | *250 Ft* |
| 2,5 t össz. teherbírásnál nagyobb jármű | *500 Ft* |
| Utánfutó elhelyezés | *250 Ft* |